154 



Erdély lepke-taunáj a. 



Dr. Czekelius Dániel nagyszebeni főorvos, ki a hazai lep- 

 készet terén máris érdemeket szerzett, évek óta azon fáradozik^ 

 hogy az erdélyi lepkék kritikai jegyzékét állítsa össze. Erre az 

 indította, hogy Erdély jellemzetes fauna- és flóra-területet képez : 

 hogy továbbá a kir. Természettudományi Társulat fauna-katalógus 

 lepkészeti részének megjelenése óta Klement Róbert elő pataki fény- 

 képész, Sachsenheim F. és Dr. Petri Károly segesvári tanárok, 

 Pável János múzeumi gyűjtő, valamint saját gyűjtései számos új 

 adatot szolgáltattak ; végül és főleg pedig, mert az említett lepke- 

 katalógusba több hiba csúszott be, mivel annak szerzői a Franzenau- 

 féle közölt adatokat használták fel. de ezt a jegyzéket, mely Autor- 

 nevek nélkül jelent meg, magával a gyűjteménynyel össze nem 

 vethették s ennélfogva némely synonymát helytelenül érteimeztelv, 

 és Franzenau maga a meghatározásnál is több hibát ejtett. Legfonto- 

 sabbnak látszott ennélfogva, első sorban megállapítani, hogy Fran- 

 zenau, közölt jegyzékében minő állatokat értett, és hogy azok valóban 

 azok-e, melyeket ő vélt. Erre nézve szerzőnek nagy könnyebbségére 

 volt, hogy Heydenreich nyomatott jegyzékének (1851) azon példá- 

 nyát, mely Franzenan-nak. kézi katalógusul szolgált és melyben 

 számos kézirati jegyzeten kívül az erdélyi fajokat kék ponttal jelölte 

 meg, az Erdélyi Múzeum-Egyesületnél Kolozsvárott levő eredeti 

 gyűjteménynyel összehasonlíthatta. A hol kételyek merültek fel 

 előtte, ott az illető példányokat felülvizsgálás végett Dr. Staudinger 

 Ottónak vagy Dr. Rebel Jánosnak küldötte meg. 



Ezen ép oly fáradságos, mint hálás munka elvégeztével ké- 

 szült el az erdélyi lepkék kritikai jegyzéke*), melyet az imént 

 vettünk kézhez. 



Meggyőződünk ebből, hogy a Franzenau -féle gyűjtemény 

 revidiálása folytán se a magyar lepke-katalógus, se a magyar 

 lepke-fauna lényeges változást nem szenved. Mindössze nehány 

 állatnál Nagyág mint termőhely elmarad és más fajhoz jut, két 

 név pedig egészen elmarad, t. i, Thecla illicis v. aesculi Hb., 

 melyet Franzenau Th. aescnli Fr.-nek determinált, de a mely az 

 ab. cerri Hb.-hez vonandó, és Psyche Graslinella E., melynek pél- 

 dánya (Ps. atra) Rebel meghatározásánál Ps. opacella H. S.-nek 

 bizonyult. 



*) Kritisches Verzeichniss der Schmetterlinge Siebenbürgens : Verhandl'- 

 und Mittheil. d. siebenbürg. Yereins für Naturwissenschaften zu Hermannstadlu 

 XLVII. 18 7. 8-r. 78 1. térképpel. 



